CELEX: 52008PC0859
Language: da
Date: 2008-12-10
Title: Forslag til Europa-Parlamentets og Rådets afgørelse om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme

Vigtig juridisk meddelelse

|

52008PC0859

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 10.12.2008KOM(2008) 859 endeligMEDDELELSE FRA KOMMISSIONEN TIL EUROPA-PARLAMENTET OG RÅDETom revision af den flerårige finansielle ramme (2007-2013)Forslag tilEUROPA-PARLAMENTETS OG RÅDETS AFGØRELSEom ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle rammeMEDDELELSE FRA KOMMISSIONEN TIL EUROPA-PARLAMENTET OG RÅDETom revision af den flerårige finansielle ramme (2007-2013)Finansiering af transeuropæiske energiforbindelses- og bredbåndsinfrastrukturprojekter i forbindelse med den europæiske økonomiske genopretningsplanDenne meddelelse indeholder et forslag til revision af den flerårige finansielle ramme (i det følgende benævnt "den finansielle ramme") i overensstemmelse med punkt 21-23 i den interinstitutionelle aftale (IIA) af 17. maj 2006 om budgetdisciplin og forsvarlig økonomisk forvaltning.I punkt 21 i IIA er det fastsat, at Kommissionen i tilfælde af uforudsete omstændigheder kan foreslå, at den finansielle ramme revideres under overholdelse af loftet for egne indtægter.I henhold til punkt 22 skal en afgørelse om revision af den finansielle ramme på indtil 0,03 % af Den Europæiske Unions BNI vedtages ved fælles afgørelse af budgetmyndighedens to parter i overensstemmelse med de afstemningsregler, der er fastsat i artikel 272, stk. 9, femte afsnit, i traktaten om oprettelse af Det Europæiske Fællesskab. En revision på over 0,03 % af Den Europæiske Unions BNI vedtages ved fælles afgørelse af budgetmyndighedens to parter, idet Rådet træffer afgørelse med enstemmighed.Punkt 23 i IIA omhandler en række specifikke betingelser, som institutionerne skal overholde:1.  Institutionerne undersøger mulighederne for omfordeling af udgifterne mellem de programmer, der henhører under det af revisionen berørte udgiftsområde, især under hensyn til enhver forventet manglende udnyttelse af bevillingerne. Målsætningen i denne forbindelse skal være, at et betydeligt beløb, både i absolutte tal og som procentdel af den nye påtænkte udgift, skal ligge inden for loftet for det pågældende udgiftsområde.2.  Institutionerne undersøger mulighederne for at udligne en forhøjelse af loftet for ét udgiftsområde ved at nedsætte loftet for et andet udgiftsområde.3.  En revision af den finansielle ramme for så vidt angår de obligatoriske udgifter må ikke bevirke, at det disponible beløb til ikke-obligatoriske udgifter nedsættes[1].4.  I forbindelse med enhver revision skal det sikres, at der er et rimeligt forhold mellem forpligtelser og betalinger.1. Yderligere finansieringsbehov på grund af uforudsete omstændighederDen 26. november 2008 forelagde Kommissionen et omfattende forslag til en europæisk økonomisk genopretningsplan, som tager sigte på at anvende og koordinere alle de redskaber, som EU og medlemsstaterne har til deres rådighed med henblik på at imødegå den truende recession i den europæiske økonomi som følge af finanskrisen[2]. En global krise af et sådant omfang på finansmarkederne og i økonomien er at betragte som en uforudset omstændighed som omhandlet i punkt 21 i den interinstitutionelle aftale af 17. maj 2006[3]. Den kræver en hurtig, ambitiøs og målrettet indsats, som det er foreslået i den europæiske økonomiske genopretningsplan.Denne plan omfatter koordinerede finanspolitiske incitamenter på ca. 200 mia. EUR, eller 1,5 % af BNP, hvoraf foranstaltninger inden for medlemsstaternes egne budgetter tegner sig for ca. 170 mia. EUR, og ca. 30 mia. EUR skal være foranstaltninger på EU-plan inden for EU-budgettet og med finansiering fra Den Europæiske Investeringsbank (EIB).Som en del af EU's bidrag til disse incitamenter foreslås det i planen at forbedre energiforbindelser og bredbåndsinfrastrukturer ved at stille yderligere 5 mia. EUR til rådighed herfor i årene 2009 og 2010. En fremskyndelse af investeringerne på disse områder som led i en større strukturel ændring i retning af en lavemissionsøkonomi forventes at ville skabe såvel øjeblikkelige som mere vedvarende fordele for EU.Kommissionen er fortsat fast besluttet på at følge budgetdisciplinen som fastsat i den interinstitutionelle aftale af 17. maj 2006. I forbindelse med en økonomisk krise af hidtil usete dimensioner foreslår den imidlertid at benytte de midler, der er til rådighed inden for den finansielle rammes lofter, og som ellers ikke ville blive anvendt.2. Mulighederne for omfordeling af udgifter under loftet for udgiftsområde 1AI overensstemmelse med punkt 23 i IIA har Kommissionen undersøgt mulighederne for omfordeling af udgifterne mellem de programmer, der henhører under det af den foreslåede revision berørte udgiftsområde, især under hensyntagen til enhver forventet underudnyttelse af bevillingerne. Det fremgår, at programmerne alle er blevet vedtaget med deres respektive bevillingsrammer, og at det ikke på nuværende tidspunkt er muligt i væsentlig grad at omfordele eller omprofilere bevillingsrammerne under de årlige lofter. Desuden er formålet med den foreslåede revision at tilvejebringe yderligere midler, der kan medvirke til en ændring i retning af en lavemissionsøkonomi som omhandlet i den europæiske økonomiske genopretningsplan, uden at dette dog må ske på bekostning af de andre prioriterede programmer og aktiviteter, der finansieres under udgiftsområde 1A.Punkt 13 i IIA fastslår, at institutionerne skal sørge for, at der er "tilstrækkelige margener" under lofterne. Ifølge den seneste finansielle programmering[4] udgør margenerne under lofterne for udgiftsområde 1A i alt 684 mio. EUR for årene 2009-2013. Kommissionen konkluderer, for så vidt angår punkt 13 i IIA, at margenerne for udgiftsområde 1A ikke kan anvendes til at bidrage til finansieringen af de yderligere aktiviteter, der er forudset i den europæiske økonomiske genopretningsplan.3. Mulighederne for at udligne en forhøjelse af loftet for ét udgiftsområde ved at nedsætte loftet for et andet udgiftsområdeKommissionen mener, at 5 000 mio. EUR kan stilles til rådighed for udgiftsområde 1A "Konkurrenceevne for vækst og beskæftigelse" ved at udnytte margenerne for udgiftsområde 2 "Beskyttelse og forvaltning af naturressourcer".De disponible eller forventede margener for udgiftsområde 2 er på 3 600 mio. EUR for 2008 og på 3 850 mio. EUR for 2009.Den betydelige forventede margen for 2009 skyldes hovedsageligt de anslåede store formålsbestemte indtægter i dette år (1 050 mio. EUR) og de store formålsbestemte indtægter, der fremføres fra 2008 (1 340 mio. EUR). En anden grund er de meget lave markedsudgifter.Som følge heraf foreslår Kommissionen at hæve de årlige lofter for forpligtelsesbevillinger under udgiftsområde 1A med 3 000 mio. EUR for 2009 og med 2 000 mio. EUR for 2010. Denne forhøjelse vil blive udlignet ved at nedsætte af de årlige lofter for forpligtelsesbevillinger under udgiftsområde 2 med 3 500 mio. EUR for 2008 og med 1 500 mio. EUR for 2009.Denne afgørelse berører ikke finansieringen af de nødvendige udgifter til den fælles landbrugspolitik. Hvad nedsættelsen for udgiftsområde 2 angår, forpligter Kommissionen sig til at træffe alle relevante foranstaltninger for at sikre, at beslutningerne vedrørende udgifterne til den fælles landbrugspolitik og finansieringen heraf respekteres, herunder også aftalen om sundhedstjekket.4. Sikring af et rimeligt forhold mellem forpligtelser og betalingerPunkt 23 i IIA fastslår også, at det i forbindelse med enhver revision skal sikres, at der er et rimeligt forhold mellem forpligtelser og betalinger.På grundlag af de forventede betalingsprofiler for de yderligere forpligtelser under udgiftsområde 1A og den tilsvarende nedsættelse af betalinger under udgiftsområde 2 bør de årlige lofter for betalingsbevillinger ændres således:Betalingsbevillinger i alt(mio. EUR i løbende priser) |2007 |2008 |2009 |2010 |2011 |2012 |2013 | 2007-2013 | |- nuværende IIA-loft[5]| 122 190 |129 681 |123 858 |133 505 |133 452 |140 200 |142 408 | 925 294 | |- ønsket ændring |0 |-3 500 |-1 110 |1070 |1 590 |1 450 |500 | 0 | |Alt i alt er denne ændring budgetneutral.5. Oversigt over den foreslåede revision af den finansielle rammeNedenstående tabel opsummerer de foreslåede ændringer af lofterne i den finansielle ramme. Beløbene er udtrykt i løbende priser.Forpligtelsesbevillinger (mio. EUR) |2007 |2008 |2009 |2010 |2011 |2012 |2013 | 2007-2013 | | Udgiftsområde 1A - Konkurrenceevne for vækst og beskæftigelse |0 |0 |3 000 |2 000 |0 |0 |0 | 5 000 | | Udgiftsområde 2 – Beskyttelse og forvaltning af naturressourcer |0 |-3 500 |-1 500 |0 |0 |0 |0 | -5 000 | | Samlet ændring i forpligtelsesbevillinger | 0 |-3 500 |-1 500 |2 000 |0 |0 |0 |0 | | Samlet ændring i betalingsbevillinger | 0 |-3 500 |-1 110 |1 070 |1 590 |1 450 |500 |0 | |Disse ændringer resulterer i nedenstående tabel over den finansielle ramme i løbende priser.Den formelle afgørelse om revision af den finansielle ramme skal referere til den grundtabel, der er vedtaget i IIA og udtrykt i faste 2004-priser. Beløbene i løbende værdi konverteres derfor til 2004-priser ved hjælp af en fast deflator på 2 % årligt i overensstemmelse med punkt 16 i IIA.FINANSIEL RAMME 2007-2013, REVIDERET UNDER HENSYNTAGEN TIL DEN EUROPÆISKE ØKONOMISKE GENOPRETNINGSPLAN(mio. EUR i løbende priser)[pic]  Forslag tilEUROPA-PARLAMENTETS OG RÅDETS AFGØRELSEom ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle rammeEUROPA-PARLAMENTET OG RÅDET FOR DEN EUROPÆISKE UNION HAR -under henvisning til den interinstitutionelle aftale af 17. maj 2006 om budgetdisciplin og forsvarlig økonomisk forvaltning[6], særlig punkt 21, punkt 22, første og andet afsnit, og punkt 23,under henvisning til forslag fra Kommissionen[7], ogud fra følgende betragtninger:(1) Den 26. november 2008 vedtog Kommissionen meddelelsen til Det Europæiske Råd om "En europæisk økonomisk genopretningsplan"[8], som tager sigte på at anvende og koordinere alle de redskaber, som EU og medlemsstaterne har til deres rådighed med henblik på at imødegå den truende recession i den europæiske økonomi som følge af finanskrisen. En global krise af et sådant omfang på finansmarkederne og i økonomien er at betragte som en uforudset omstændighed som omhandlet i punkt 21 i den interinstitutionelle aftale af 17. maj 2006.(2) Planen omfatter koordinerede finanspolitiske incitamenter på ca. 200 mia. EUR, eller 1,5 % af BNP, hvoraf foranstaltninger inden for medlemsstaternes egne budgetter tegner sig for ca. 170 mia. EUR, og foranstaltninger på EU-plan inden for EU-budgettet og med finansiering fra Den Europæiske Investeringsbank (EIB) tegner sig for ca. 30 mia. EUR.(3) Som en del af EU's bidrag til disse incitamenter foreslås det i planen at forbedre energiforbindelser og bredbåndsinfrastrukturer ved at stille yderligere 5 mia. EUR til rådighed herfor i årene 2009 og 2010. En fremskyndelse af investeringerne på disse områder som led i en større strukturel ændring i retning af en lavemissionsøkonomi forventes at ville skabe såvel øjeblikkelige som mere vedvarende fordele for EU.(4) Den ønskede forhøjelse af det samlede loft for udgiftsområde 1A kan udlignes gennem en sænkning af lofterne for udgiftsområde 2 "Beskyttelse og forvaltning af naturressourcer" i årene 2008 og 2009.(5) For at opretholde et rimeligt forhold mellem forpligtelser og betalinger bør der foretages en tilpasning af de årlige lofter for betalingsbevillinger.(6) Bilag I til den interinstitutionelle aftale af 17. maj 2006 om budgetdisciplin og forsvarlig økonomisk forvaltning bør derfor ændres i overensstemmelse hermed -TRUFFET FØLGENDE AFGØRELSE:Eneste artikelBilag I til den interinstitutionelle aftale af 17. maj 2006 om budgetdisciplin og forsvarlig økonomisk forvaltning erstattes af bilaget til denne afgørelse.Udfærdiget i Bruxelles, denPå Europa-Parlamentets vegne På Rådets vegneFormand FormandBILAGFINANSIEL RAMME 2007-2013 (revideret)[pic][1] Denne betingelse er ikke relevant i forbindelse med nærværende forslag.[2] KOM(2008) 800 endelig.[3] Den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (EUT C 139 af 14.6.2006, s. 1).[4] SEK(2008) 514, maj 2008.[5] EUT L 128 af 16.5.2008, s. 8 og 9.[6] EUT C 139 af 14.6.2006, s. 1.[7] KOM(2008) ….[8] KOM(2008) 800 endelig.